TEP60

pisi|Mootorvedur TEP60-0924 Haapsalus
TEP60 (ТЭП60) on 1950. aastate lõpus konstrueeritud diiselveduriseeria, mida tootis Kolomna veduritehas Venemaal.

TEP60 oli mõeldud raskete reisi- ja kiirrongi koosseisude vedamiseks Nõukogude Liidu sisestel raudteedel, rööpmelaiusele 1520 mm.

Nõukogude mootorvedurite seeria nimetused tähistavad veduri tüüpi ja projekti numbrit. TEP60 puhul tähistab täht T mootorveduri üldtunnust, E - elektriülekannet ja P - reisirongi vedurit.100 AASTAT EESTI RAUDTEED, Lk 284; Kirjastus "Eesti Raamat". Tallinn 1970

Aastatel 1960–1987 ehitati 1472 TEP60 vedurit, lisaks 116 kaksikvedurit 2TEP60. Kokku toodeti 1704 vedurit. Pärast Nõukogude Liidu lagunemist on TEP60 töötanud Venemaal, Ukrainas, Valgevenes, Lätis, Leedus ja Eestis.

Eestis on TEP60 vedureid kasutatud alates 1961. aasta aprillist.Mida ma nägin ja kuulsin Kolomnas; Eesti Raudteelane : Eesti Raudtee Valitsuse ja Ametiühingu Vabariikliku Komitee häälekandja, nr. 43, 11. aprill 1961 (DIGAR) Nendega veeti kuni 18-vagunilisi kiirronge kaaluga 1050 t, kuid vahel võis neid kohata ka kergete kohalike liinide (näiteks Tallinn–Viljandi) rongikoosseisude ees.TEP60; Rongimees

Pärast Eesti taasiseseisvumist sai Eesti Raudtee seitsme TEP60-seeria veduri omanikuks 1992. aastal, kui Lätis asunud reisivedurite park jaotati kolme Balti riigi vahel. TEP60 vedurid sõitsid Eesti Raudteel kuni 1997. aastani. Ainuke Eestis säilinud TEP60 numbriga 0924 asub Haapsalu Raudteemuuseumis. TEP60 vahetasid välja uuemad ja võimsamad TEP70 seeria mootorvedurid.

Tehnilised andmed
 Pikkus – 19 250 mm
 Kiirus – 160 km/h
 Töökaal – 129 t
 Võimsus – 2205 kW (3000 hj), 750 p/min
 Mootor – kahetaktiline turbolaadimisega V16-diiselmootor, 11Д45А (16ДН23/30)

 Viited 

Välislingid

Video: TEP60 veduri dokumentaal (inglise k subtiitritega) YouTube'is
Pilte

Kategooria:Vedurid